
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02732/2013-04
28.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 28.03.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У БЕОГРАДУ – ГРАЂЕВИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT  БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100251144, Матични број: 07006454, испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ – ГРАЂЕВИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT  БУЛ.КРАЉА АЛЕКСАНДРА 73, БЕОГРАД, је дана 31.12.2013. године поднела захтев за акредитацију  под бројем 612-00-02732/2013-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – ГРАЂЕВИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Oсновни задаци показују сврху постојања установе, одређују општи правац њене делатности,  формално су усвојени од стране органа управљања установе и јавно су  објављени. Све активности, а посебно развој студијских програма, су у складу са основним задацима и циљевима и периодично се унапређују.
Планирање је засновано  на  систематичном  и сталном прикупљању  података и њиховој стручној анализи, плански документи постоје и доступни су јавности и примењују се у пракси. Редовно и систематично се контролише испуњавање основних  задатака.  
Установа има организациону структуру и систем управљања који обезбеђују постизање њених основних задатака и циљева. Овлашћења и одговорности органа управљања, стручних органа високошколске установе, као и студентског парламента утврђени  статутом високошколске установе. 

Грађевиснки факултет има орагнизационе јединице: наставнонаучне, научноистраживачке и ненаставне. Органи факултета су савет, наставнонаучно веће, изборно веће, комисија за обезбеђење квалитета и комисија за спровођење поступака студенског самовредновања.

Листа организационих јединица је: 8 катедри, 7 института, деканат, општа служба, служба за студентска питања, служба за материјално финансијске послове, техничка служба, библиотека са читаоницом и Центар за информационе технологије.

Студијски програми високошколске установе су у складу са основним задацима и циљевима високошколске установе. Установа реализује 2 студијска програма на основним академским студијама, 2 на мастер академским студијама, 1 на специјалистичким академским студијама  и 2 програма на докторским студијама са 81 наставника у сталном радном односу и 6 у допунском, 68 сарадника у сталном радном односу са просечним оптерећењем наставника 5,54 часова, сарадника 8,51 часова недељно. Установа запошљава 85 ненаставног особља и 2 стручна сарадника.

Наставници стално запослени са пуним радним временом држе 95,17% наставе.
Садржај квалификација и диплома појединих врста и нивоа студија одговарају карактеру и циљевима студијских програма. Студијски   програми   имају  усклађену  структуру и примерене методе учења. Студијски програми су повезани и усклађени у целину и обухватају циљеве, структуру и садржај, политику и процедуру уписа студената, методе учења и начин провере знања, исходе учења и компетенције студената а сваки предмет из студијског програма је исказан бројем ЕСПБ бодова.

Високошколска установа реализује тренутно 36 научностраживачких пројеката од чега је 8 међународних, 2 фундаментални, 10 интегрални и интердисциплинарна истраживања и 16 технолошких, у чију реализацију је укључено 182 наставника и сарадника, што чини или  61,90 % од укупног броја наставника и сарадника који су ангажовани у високошколској установи. 
Високошколска установа има утврђен поступак и критеријуме за систематско праћење и оцењивање обима и квалитета научноистраживачког рада наставног особља. Садржај и резултати научноистраживачког, уметничког и стручног рада установе усклађени са циљевима високошколске установе. Високошколска установа подстиче и обезбеђује услове наставном особљу да се активно бави научноистраживачким, радом о чему сведочи и број публикација у предходној години: 

М 13 - (1), М 14 - (1), М 21 - (8), М 22 - (3), М 23 - (11), М 28 - (2), М 31 - (6), М 33 - (130), М 36 - (2), М 39 – (6), М 41 – (4), М 42 - (2), М 44 - (2), М 45 - (4), М 48 - (1), М 49 (1), М 51 - (20), М 52 - (6), М 53 - (6), М 55 - (2), М 61 - (6), М 63 - (45), М 64 - (1), М 66 - (2). Укупно 273 резултата. Већи број радова је саопштен на домаћим и међународним скуповима.

Наставника са пуним радним временом је 81 или 93,10%, чиме је испуњен захтев да установа мора имати најмање 70 % наставника у сталном радном односу. 

Величина група за предавања и вежбе одговара Допуни стандарда за акредитацију студијских програма у оквиру техничко-технолошког поља.

Високошколска установа бира у звање асистента студента докторских студија који је претходне нивое студија завршио са укупном просечном оценом најмање осам а на пословима сарадника у настави запошљава студенте дипломских академских или специјалистичких студија са просеком оцена најмање осам. Високошколска установа обезбеђује довољан број асистената за квалитетно извођење студијских програма. 
Установа располаже довољаним бројем квалификованог особља за обављање библиотечких послова,  послова информационих технологија, секретарских послова и послова студентске службе.
Конкурс за упис студената садржи: број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит у складу са статутом високошколске установе и редослед кандидата утврђује на основу општег успеха постигнутог у средњем образовању и резултата на пријемном испиту. Високошколска установа прати успех студената и њихово напредовање на сваком од студијских програма.  Успешност студента у савлађивању појединог предмета се прати и вреднује током извођења наставе. 

У установи тренутно студира: на I години 569;  II години 439;   III години 322 и на IV години 269 студената. Дипломирало је школске 2012/13 577 студената, 2011/2012 – 381; 2010/2011 – 376 и 2009/2010 – 319 студената.

Укупан простор на Установи је 11.958,91 м2 или 6,09 м2/студенту за 1.965 студената. 

Структура простора је: амфитеатар 1-238 места, слушаоница-свечана сала 1-232 места, учионице 21 са 12 до 176 места, компјутерска лабораторија 4 са 73 места, Центар за докторске студије 1 – 31 место и 2 са 24 места, лабораторије за наставу 7 са 15 до 30 места, библиотека са читаоницом са 58 места, дипломска сала 1, кабинети 96, лабораторије за рад наставног особља 8, читаоница за наставнике 8 места, радионице 9, студентска служба 1, служба за финансисјко материјалне послове 6, деканат 2, студентски парламент 1, остале просторије
На установи, на свим програмима и нивоима планиран је упис 1.965 студената.  

Установа обезбеђује савремена техничкку опрему за извођење процеса наставе и начног рада.  

Установа располаже богатим библиотечким фондом од 35.040 јединица. 

Библиотека Факултета је површине 58,82 м2 и читаоница за студент са 58 места, а за наставнике 8 места.

Факултет располаже са једним рестораном. 

Финансијски резултати установе су позитивни у периоду од најмање три године.

Установа има јавну стратегију обезбеђења квалитета наставног процеса, управљања високошколском установом, ненаставних активности као и услова рада и студирања и има посебну комисију за обезбеђење квалитета, из реда наставника, сарадника, ненаставног особља и студената.

Високошколска установа спроводи стратегију обезбеђења квалитета прати квалитет извођења наставе, обављања испита, успешност студената у студирању у целини и на појединачним предметима, квалитет уџбеника.  Установа је сачинила и приложила Извештај о самовредновању којим  је обухваћено спроведен и систем самовредновања који се периодично спроводи уз активно учествовање студената и у којем се обавезно разматра  оцена студената о квалитету наставног процеса.
Установа је јавно објавила основне задатке, циљеве, опис студијских програма и друге релевантне податке који омогућавају студентима и потенцијалним студентима да донесу одговарајуће одлуке о свом образовању. Установа  је објавила листу наставника и сарадника са подацима о њиховим квалификацијама и ангажовању у високошколској установи.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ – ГРАЂЕВИНСКИ ФАКУЛТЕТ има укупно 81 наставника са пуним радним временом, 6 наставника са непуним радним временом, 68 сарадника, 11.958,91 м2 бруто простора за извођење наставе за укупно 1.965 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

